รมว.มหาดไทยระบุโครงการไทยนิยม ยั่งยืน มีความคืบหน้ามาก  พร้อมเสนอที่ประชุม ครม.ขอขยายเวลาดำเนินการโครงการหมู่บ้านละ 2 แสนบาทถึงสินปี 2561
รัฐมนตรีว่าการกระทรวงมหาดไทยระบุโครงการไทยนิยม ยั่งยืน มีความคืบหน้ามาก พร้อมเสนอที่ประชุม ครม.ขอขยายเวลาการดำเนินการโครงการหมู่บ้านละ 200,000 บาท ไปจนถึงสิ้นปี 2561 (31 ธ.ค. 61)

พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงความคืบหน้าในการดำเนินโครงการไทยนิยม ยั่งยืนนั้น รมว.มท. กล่าวว่า ขณะนี้กำลังดำเนินการบริหารโครงการอยู่ในขณะนี้ ซึ่งมีความคืบหน้าอย่างมาก พร้อมกันนี้ ได้เสนอที่ประชุม ครม.เพื่อขอขยายเวลาการดำเนินการโครงการหมู่บ้านละ 200,000 บาท ไปถึงสิ้นปี 2561 (31 ธ.ค. 61) จากเดิมที่สิ้นสุดในเดือนก.ค.ที่ผ่านมา ซึ่งจากการดำเนินการโครงการต่างๆ ที่ผ่านมากว่า 9 หมื่นโครงการ นั้นมีความก้าวหน้าถึงร้อยละ 78 แล้ว ส่วนใหญ่เกี่ยวกับโครงสร้างพื้นฐาน ซึ่งจากการดำเนินการเป็นไปด้วยความโปร่งใส ยังไม่พบเรื่องการทุจริตแต่อย่างใด